Lolland-Falsters Stifts-Tidende, 1840-10-25
Udenlandske Efterretninger. England. Lord Palmerstons Memorandum er nu bleven besvaret af den franske Conseilspræsident, og Svaret er bleven offentliggjort. De engelske Blade rose dette Svar meget, og erklære det for et med slaaende Klarhed fortræffeligt affattet Actstykke. Man mener, at dette Actstykke, der med mindre diplomatisk Tilbageholdenhed end forhen, betegner den Stilling, Frankrig anseer det passende at indtage i denne Sag, vil virke til at lette en mulig Overeenskomst. Paa Børsen har dette Svar ikke fremkaldt nogen gunstig Virkning, hvilket man dog og tilskriver den Omstændighed, at 4 Krigskibe have forladt Portsmouth med forseglede Ordrer Englands finantsielle Stilling har ikke været gunstig i det forløbne Fjerdingaar, thi uagtet Afgifterne ere forhøiede med 5 pCt., have Jndtægterne dog været over 1 Mill. Pdst. mindre end i forrige Qvartal, et Resultat, man dog søger at betage sin Betydning, ved at anføre, at en Sum af 500,000 Pdst. af tilfældige Omstændigheder ikke er blevet optaget under dette Qvartals Jndtægter. Den engelske Minister i Paris skal fra sit Hof have modtaget meget fredelige Jnstruxer, og man antager, at det er lykkedes Guizot at vinde en Deel af det engelske Ministerium for sine Anskuelser, saa at der ikke længer hersker Enighed i Cabinettet, og endeel af Torypressen venter, at Lord Clarendon, der forhen var Gesandt i Madrid, om føie Tid vil afløs Lord Palmerston. Man taler og at Dronningens Forløsning vil finde Sted i Begyndelsen af næste Maaned. Handelskammeret i Newcastle behandler i denne Tid en Sag, der vil være af Vigtighed for Danmark nemlig Sundtolden. Der er nemlig Tale om at indgaae med et Andragende til Dronningen om at bevirke, at Sundtolden bliver betydeligt modificeret. Handelskammeret i Hull, har givet Jnitiativet til denne vigtige Sag, og Parlamentsmedlemmet Hr. Hutt har lovet paa det kraftigste at understøtte den i Parlamentet. Frankrig. Den 15de dennes er der atter skeet et Attentat mod Kongens Liv. Da han nemlig om Aftenen Kl. 6 kjørte til St. Cloud, blev et Skud affyret paa ham, hvilket dog ikke traf. Gjerningsmanden blev strax paagreben og ført hen til en i Nærheden værende Vagt, der netop var traadt i Gevær for Kongen. Geværet sprang ved Affyringen, da det ligge til Mundingen var ladet med Kugler og Hagel. Gierningsmanden, der var bleven saaret da Geværet sprang, er henved 43 Aar gammel, og var iført en gammel sønderreven Blouse. Han navngiver sig Marius Darms og paa Spørgsmaalet om hans Stand erklærede han at være en Sammensvoren, en Tyrandræber; dog paastaaer han, at han ikke har Medsammensvorne, men at han selv har fattet Jdeen til det forsøgte Mord, hvilket han beklagede var mislykket. Ved Randsagning fandt man hos ham 2 ladte Pistoler, en Dolk og nogle Papirer. Denne Begivenhed har naturligviis vakt megen Opsigt i Paris, hvor man alvorligt dadler disse forbryderske Handlinger. Om Darmes skal dømmes af Pairsretten eller af de ordinaire Domstole, er endnu ikke afgjort. Erkebiskoppen af Paris har allerede lykønsket Kongen til den heldig overstaaede Fare, og har tillige tilkjendegivet, at han vil lade afsynge Te Deum i Cathedralkirken for Kongens Frelse. – Om de orientalske Anliggender veed man endnu Jntet bestemt, og man venter paa Englands Svar paa Thiers Skrivelse, der ogsaa her finder almindeligt bifald. Hertugen af Orleans, paastaaer man, er stemt for Krig og har nylig havt en lang Sammenkomst med Krigsministeren. – Jfølge hollandske Blade skal Ludvig Philip egenhændig have tilskrevet Keiseren af Østerrig og Kongen af Preussen for at underrette dem om, at det er hans bestemte Hensigt at nedlægge Kronen til Fordeel for sin Søn, Hertugen af Orleans, dersom de forenede Magter gribe til saadanne Forholdsregler mod Mehemed Ali, at Frankrig maa skride til en bevæbnet Jntervention for Vicekongen. Jmidlertid kan man ikke fæste megen Liid til dette Rygte; og mere end et Rygte er det vel heller ikke, at Dronning-Regentinden af Spanien skal være landet i Frankrig. - Skjøndt man endnu taler meget om at Freden vil blive vedligeholdt, synes dog ikke Alle at fæste Liid til dette Haab, og saaledes har den polske General Ostrowski, den sidste Præsident ved den polske Rigsdag, modtaget en Opfordring til at sammenkalde en Forsamling af de emigrerede polske Rigsdagsmedlemmer, for, som man mener, at tage Beslutninger med Hensyn til den formodede Krig. – Marschal Soult, skal for Tiden være meget syg.